****

**R E P U B L I K A E S H Q I P Ë R I S Ë**

**MINISTRIA E SHËNDETËSISË DHE MBROJTJES SOCIALE**

**QENDRA SPITALORE RAJONALE E TIRANËS “SHEFQET NDROQI”**

**SHPALLJE PËR MJEK NE QENDRËN RAJONALE TË TIRANËS “SHEFQET NDROQI”**

Në mbështetje të Udhëzimit të Ministrisë së Shëndetësisë dhe Mbrojtjes Sociale nr. 205, datë 09.04.2024 *“Për proçedurat e punësimit, emërimit, pezullimit, lirimit dhe të disiplinës së mjekëve në institucionet shëndetësore publike në Republikën e Shqipërsië, nëpërmjet platformës elektronike”*, Kreu II, Pika 2, **Qendra Spitalore Rajonale e Tiranës “SHEFQET NDROQI” ,** shpall konkursin për: 1 (një) vend të lirë pune në pozicionin **“Mjek” i Shërbimit të Urgjencës, Njesia Kavaje pranë Qendrës Spitalore Rajonale të Tiranës “Shefqet Ndroqi”.**

**APLIKIMI:**

**Afati i aplikimit është 1 (një) javë kalendarike, nga momenti i shpalljes në platformën elektronike “Mjekë për Shqipërinë”.** **Aplikimi kryhet në platformën elektronike “Mjek për Shqipërinë”.**

Aplikimi kryhet në platformën on-line “Mjek për Shqipërinë”.

1. **Kandidati duhet të plotësojë kriteret për pranim si vijon:**
2. Të ketë mbaruar studimet e larta universitare në një fakultet të mjekësisë me program të akredituar nga Ministria e Arsimit, Sportit dhe Rinisë. *Diplomat të cilat janë marrë jashtë vendit, duhet të jenë njohur dhe njehsuar, sipas legjislacionit në fuqi nga strukturat përkatëse;*
3. Të ketë lejen e ushtrimit të profesionit, lëshuar nga Urdhëri i Mjekut, të vlefshme;
4. Të ketë marrë pjesë në trajnime të ndryshme në fushën e menaxhimit të urgjencave mjekësore, aktivitete shkencore, etj (preferencë):
5. Të ketë mbrojtur gjuhë të huaj, (preferencë);
6. Të ketë aftësi të mira komunikuese me pacientët dhe me personelin e shërbimit;
7. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
8. Të mos jetë në marrëdhënie pune në një institucion shëndetësor publik (qëndër shëndetësore/ spital).
9. **Dokumentet e nevojshme për aplikim:**

Kandidatët duhet të aplikojnë nëpërmjet platformës elektronike “Mjek për Shqipërinë” (https://mjeke.shendetesia.gov.al/).

Lista e dokumentacionit të nevojshme është:

1. Jetëshkrimi i kandidatit (CV);
2. Fotokopje e letërnjoftimit (ID) *– kriter i detyrueshëm për kualifikim;*
3. Fotokopje të librezës së punës (të gjitha faqet që vërtetojnë eksperiencën në punë dhe gjeneralitetet e kandidatit);
4. Diplomën universitare dhe listën e notave. Për kandidatët që kanë studiuar jashtë vendit, diplomat e tyre duhet të jenë të njohura nga Ministria e përgjegjëse për Arsimin (*kriter i detyrueshëm për kualifikim*);
5. Diplomën e specializimit dhe listën e notave (*kriter i detyrueshëm për kualifikim,* nëse pozicioni është për “Mjek specialist”. Për kandidatët që kanë studiuar jashtë vendit aplikohen të njëjtat kërkesa si shkronja (d) më sipër,
6. Lejen e ushtrimit të profesionit brenda afateve të vlefshmërisë (*kriter i detyrueshëm për kualifikim*)
7. Dëshmi të kualifikimeve shkencore (gradë shkencore ose titull akademik/shkencor),
8. Dëshmi të njohjes së gjuhës/ve të huaj/a,
9. Diploma dhe dëshmi të tjera kualifikimesh që lidhen me fushën,
10. Deklaratë për vërtetësinë e dokumentacionit të ngarkuar online (sipas shojcës 1),
11. Vetëdeklarim për gjendjen gjyqësore (sipas shtojcës 2).

Kandidati, dosja e të cilit nuk përmban dokumentet e detyrueshme si më sipër, skualifikohet.

**3. Vlerësimi i kandidatëve**

Kandidatët do të vlerësohen për diplomën, përvojën në shëndetësi, gjuhën e huaj, trajnimet apo kualifikimet e lidhura me fushën dhe për intervistën me gojë. Totali i pikëve për këtë vlerësim është 50 pikë, përkatësisht:

a) deri në 45 pikë vlerësimi i dosjes;

b) deri në 5 pikë vlerësimi i intervistës me gojë.

Si eksperiencë në profesion, e cila vlerësohet me max. 15 pikë, do të konsiderohet **VETËM eksperienca në pozicionin Mjek.**

Intervista me gojë do të fokusohet mbi njohuritë për organizimin e sistemit shëndetësor në Republikën e Shqipërisë, eksperiencën në fushën e aplikimit, njohuritë profesionale dhe Kodin e Etikës dhe Deontologjisë Mjekësore.

Gjithashtu pjesë e intervistës me gojë mund të jenë dhe ligji nr. 10107, datë 30.3.2009, “Për kujdesin shëndetësor në Republikën e Shqipërisë”, i ndryshuar; Ligji nr. 55/2022 “Për shërbimin Spitalor në Republikën e Shqipërisë”, ligji nr. 10 383, datë 24.2.2011 “Për sigurimin e detyrueshëm të kujdesit shëndetësor në Republikën e Shqipërisë”, i ndryshuar.

Komisioni i Vlerësimit kryen vlerësimin e dosjes së kandidatëve sipas Shtojca nr. 1, Udhëzim nr. 205, date 09.04.2024. dhe dërgon për publikim në platformën “Mjek për Shqipërinë” pranë DQOSHKSH-së emrat e kandidatëve që plotësojnë kushtet dhe kriteret e pranimit (Faza I), si dhe përcakton vendin, datën dhe orën e zhvillimit të intervistëts së strukturuar me gojë (Faza II), e cila zhvillohet me të gjithë kandidatët brenda ditës, në datën, vendin dhe orën e përcaktuar në njoftimin e publikuar në portal.

Kandidatët njoftohen nëpërmjet e-mail [shefqetndroqi@shendetesia.gov.al](mailto:shefqetndroqi@shendetesia.gov.al). për vlerësimin e tyre, sipas fazave të zhvilluara.

Kandidatët kanë të drejtën e ankimimit të vlerësimit brenda 48 orëve që nga marrja e njoftimit me email, në ndërfaqen “Ankesa ime” ose në adresën elektronike zyrtare [shefqetndroqi@shendetesia.gov.al](mailto:shefqetndroqi@shendetesia.gov.al). nëpërmjet së cilës janë bërë me dije për vlerësimin.

Vendimi i arritur pas përfundimit të shqyrtimit të ankimit i bëhet i ditur ankimuesit me shkrim ose nëpërmjet postës elektronike.

Pas përfundimit të afateve të ankimimit dhe shqyrtimit të ankesave, Komisioni i Vlerësimit shpall renditjen e kandidatëve dhe e dërgon pranë DQOSHKSH-së, e cila menjëherë bën publikimin në portalin “Mjek për Shqipërinë”.

Pas përfundimit të afateve të ankimimit dhe shqyrtimit të ankesave, Komisioni i Vlerësimit shpall renditjen përfundimtare të kandidatëve dhe e dërgon atë pranë DQOSHKSH-së e cila bën publikimin në portalin “Mjekë për Shqipërinë”.

**QENDRA SPITALORE RAJONALE E TIRANËS “SHEFQET NDROQI”**

**DREJTOR I PËRGJITHSHËM**

**Prof. Dr. Silvana Bala**

Shtojca 1

**DEKLARATË PËR VËRTETËSINË E DOKUMENTACIONIT TË NGARKUAR**

Të dhënat e vetëdeklaruesit;

Emër, atësi, mbiemër;

Datëlindja;

Vendlindja:

Dokumenti i identifikimit: (kopje bashkëlidhur formularit)

Deklaroj me vullnetin tim të lirë se dokumentacioni i ngarkuar në platformën elektronike “Mjek për Shqipërinë” për aplikimin në vendin vakant \_\_\_\_\_\_\_\_\_\_\_\_\_\_\_\_\_\_\_\_\_\_ pranë Shërbimit \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ është i vërtetë.

Dokumentacioni i ngarkuar:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
8. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

etj.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Emër, mbiemër; Firmë;

Shtojca 2

**DEKLARIM I I GJENDJES GJYQËSORE**

Të dhënat e vetëdeklaruesit:

Emër, atësi, mbiemër: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datëlindja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vendlindja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dokumenti i identifikimit: (kopje bashkëlidhur formularit) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deklaroj me vullnetin tim të lirë se jam; i/e padënuar i/e dënuar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Emër, mbiemër; Firmë;**

Autorizim: Deklaroj se të dhënat e paraqitura në këtë formular janë të vërteta dhe autorizoj kontrollin e vërtetësisë së tyre.

Shënim; trajtimi i të dhënave personale në vijim të përdorimit të këtij autorizimi do të bëhet në përputhje me Ligjin Nr. 9887, datë 10.03.2008, ndryshuar me ligjin Nr. 48/2012 “Për mbrojtjen e të dhënave personale”.